
H O T Ă R Â R E A  Nr. 62
din  21 septembrie 2023

privind acceptarea ofertei de donaţie pentru terenul în suprafaţă 100 mp din nr. cadastral 117843 Borod, înscris în CF 117843 Borod

	Având în vedere temeiurile juridice, respectiv prevederile:
a) -art. 863 lit. c , art. 1011 alin. (1) și  art. 1014  din Legea nr. 287/2009 privind Codul Civil, republicată, cu modificările şi completările ulterioare,                                    
b) -art. 129 alin. (2) lit. c), art. 291 alin. (3) lit. a) și alin. (6) din O.U.G. nr. 57/2019 privind Codul administrativ, 
Ținând cont de :
a) -Proiectul de hotărâre nr. 63 din 18.09.2023, inițiat de primarul comunei, însoțit de  Referatul de aprobare  nr. 11.845/18.09.2023;
b) Raportul de specialitate nr. 11.846/18.09.2023 întocmit de către secretarul general al comunei Borod;
c)- Avizele consultative favorabile ale comisiilor de specialitate din cadrul consiliului local;
Luând act de:
a) - oferta de donaţie a domnului Horodincă Relu-Iulian și a doamnei Vesa Letiția-Ileana, autentificată sub nr. 2361/15.09.2023 la Biroul Individual Notarial Miclea Sergiu-Tiberiu, prin care donează Comunei Borod, terenul în suprafaţă 100 mp (cota de 100/4461 părți) identificat cu nr. cadastral 117843 Borod, înscris în CF 117843 Borod, cu scopul de a servi ca drum public,
b) - copia Cărții Funciare nr. 117843  Borod,  cu numărul cadastral 117843 Borod,
	În temeiul dispoziţiilor art. 139 alin. (2), art. 196 alin. (1) lit. a) din  O.U.G. nr. 57/2019 privind Codul administrativ, cu modificările și completările ulterioare,
Consiliul Local al comunei Borod, cu 12 voturi ”pentru” și 0 voturi ”împotrivă”, din totalul de 13 consilieri în funcţie, prezenți 12,
HOTĂRĂŞTE:

	Art. 1 - Se acceptă oferta de donaţie a domnului Horodincă Relu-Iulian și a doamnei Vesa Letiția-Ileana, autentificată sub nr. 2361/15.09.2023 la Biroul Individual Notarial Miclea Sergiu-Tiberiu, pentru terenul în suprafaţă 100 mp (cota de 100/4461 părți) identificat cu nr. cadastral 117843 Borod, înscris în CF 117843 Borod şi inventarierea în domeniul public al comunei Borod, cu destinația de drum public.
Art. 2 – (1) Se împuterniceşte Primarul comunei Borod să semneze actul de donaţie în formă autentică.
	(2) Cheltuielile aferente încheierii şi autentificării actului de donaţie vor fi suportate din bugetul local.
 	Art. 3 - Prezenta hotărâre se comunică cu :
	-Instituţia Prefectului -judeţul Bihor,
	-Primarul comunei,
	-domnul Horodincă Relu-Iulian și  doamna Vesa Letiția-Ileana,
	-dosarul şedinţei.

PREŞEDINTE DE ŞEDINŢĂ,		                  CONTRASEMNEAZĂ:
   Florian-Cristian BRISC      	         SECRETAR GENERAL AL COMUNEI BOROD,
								   Ileana BUTIRI

